b'\n_START_ARTICLE_\nEksplozija v Pomorski bazi Evangelos Florakis\n_START_PARAGRAPH_\nEksplozija v Pomorski bazi Evangelos Florakis velja za najhuj\xc5\xa1o mirnodobno voja\xc5\xa1ko nesre\xc4\x8do, kadarkoli zabele\xc5\xbeeno na Cipru. Nesre\xc4\x8da se je pripetila 11. julija 2011, ko so plameni iz majhnega ognja v Pomorski bazi Evangelos Florakis dosegli 98 zabojnikov eksploziva, ki so bili shranjeni v bazi._NEWLINE_V eksploziji je bilo ubitih 13 ljudi (12 takoj); med njimi sta bila tudi kapitan Andreas Ioannides, poveljnik vojne mornarice (najvi\xc5\xa1ji ciprski pomorski \xc4\x8dastnik) in poveljnik baze Lambros Lambrou. Umrli so tudi \xc5\xa1tirje mornarji in \xc5\xa1est gasilcev, medtem ko je bilo 62 ljudi ranjenih. Eksplozija je te\xc5\xbeko po\xc5\xa1kodovala bli\xc5\xbenje zgradbe, vklju\xc4\x8dno z najve\xc4\x8djo oto\xc5\xa1ko elektrarno; slednja oskrbuje ve\xc4\x8d kot pol Cipra. Posledi\xc4\x8dno je ve\xc4\x8dina Cipra ostala brez elektrike, zaradi \xc4\x8desar so morali po otoku uvesti racionalizacijo elektrike._NEWLINE_Zaradi eksplozije sta odstopila obrambni minister in vrhovni poveljnik Ciprske nacionalne garde. Ve\xc4\x8d tiso\xc4\x8d ljudi je po dogodku protestiralo proti nesposobnosti vlade, ki ni primarno uni\xc4\x8dila eksploziv, ki je bil zase\xc5\xbeen leta 2009.\n_START_SECTION_\nOzadje\n_START_PARAGRAPH_\nPomorska baza je ena izmed baz Ciprske vojne mornarice in se nahaja blizu Zygija, med Limassolom in Larnaco._NEWLINE_V bazi so na prostem uskladi\xc5\xa1\xc4\x8dili 98 zabojnikov eksploziva, katere je leta 2009 zasegla Vojna mornarica ZDA po zajetju ladje MV Monchegorsk (ki je plula pod ciprsko zastavo in bila v ruski lasti), ki je plula iz Irana proti Siriji. Na podlagi leta 2011 razkritih dokumentov preko WikiLeaksa je razvidno, da so ZDA preko Hillary Clinton pritiskale na Ciper, da zase\xc5\xbee tovor. Ladja je bila pospremljena v ciprsko pristani\xc5\xa1\xc4\x8de, kjer je Ciprska vojna mornarica prevzela zabojnike in jih \xc4\x8dez mesec dni premestila v pomorsko bazo Evangelos Florakis. V \xc4\x8dasu incidenta so bili tako zabojniki na prostem \xc5\xbee dve leti. Ciprska vlada je zavrnila ponudbe Nem\xc4\x8dije, Zdru\xc5\xbeenega kraljestva in ZDA, da bi odstranili oz. uni\xc4\x8dili eksploziv, saj se je Ciper bal reakcije Sirije. Ciper je pa zaprosil OZN, da izvede odstranitev, a naj bi bila ta zahteva zavrnjena.\n_START_SECTION_\nEksplozija\n_START_PARAGRAPH_\nEksplozija se je zgodila ob 05:60 EEST, ko so plameni iz majhnega ognja (ki je izbruhnil v skladi\xc5\xa1\xc4\x8du) dosegli zabojnike z eksplozivom. Vse hi\xc5\xa1e v vasi Zygi so bile po\xc5\xa1kodovane, pri \xc4\x8demer so sunek \xc4\x8dutili tudi prebivalci ve\xc4\x8d kot 5\xc2\xa0km oddaljene vasi Mari. Elektrarna Vasilikos, najve\xc4\x8dja ciprska elektrarna, ki zagotavlja okoli polovico oto\xc5\xa1ke elektrike, je bila te\xc5\xbeko po\xc5\xa1kodovana._NEWLINE_V eksploziji je bilo ubitih 13 ljudi (12 takoj); med njimi sta bila tudi kapitan Andreas Ioannides, poveljnik vojne mornarice (najvi\xc5\xa1ji ciprski pomorski \xc4\x8dastnik) in poveljnik baze Lambros Lambrou. Umrli so tudi \xc5\xa1tirje mornarji in \xc5\xa1est civilnih gasilcev, ki so gasili po\xc5\xbear v skladi\xc5\xa1\xc4\x8du.\n_START_SECTION_\nNeposredne posledice\n_START_PARAGRAPH_\nZaradi po\xc5\xa1kodovane elektrarne je izpadla proizvodnja elektrike, tako da je Elektri\xc4\x8dna avtoriteta Cipra uvedla racionalizacijo ter napovedala tudi uvoz generatorjev iz Gr\xc4\x8dije in Izraela, ki bi nadomestili elektrarno, dokler ne bi \xc5\xa1kode (ocenjeno na 2 bilijona evrov) popravili. Elektrarna, ki je zagotavljala 47% celotne elektri\xc4\x8dne proizvodnje, bi kmalu to pove\xc4\x8dala na 55%, ko bi odprli novo Enoto 5. 16. julija so podpisali zasebno pogodbo, da bo Severni Ciper zagotovil do 80 MW elektri\xc4\x8dne energije do konca avgusta._NEWLINE_Ve\xc4\x8dino umrlih so pokopali 13. julija._NEWLINE_Kmalu po eksploziji so se pojavile tudi govorice, da so zabojniki vsebovali tudi toksi\xc4\x8dne snovi; 20. julija je minister za zdravje Cipra sporo\xc4\x8dil, da niso zaznali nobene nevarnosti za javnost, ampak bodo preventivno nadzorovali lokalne prebivalce.\n_START_SECTION_\nPoliti\xc4\x8dne posledice\n_START_PARAGRAPH_\nPo eksploziji sta odstopila minister za obrambo Cipra Costas Papacostas in vrhovni poveljnik Ciprske nacionalne garde general Petros Tsalikidis. Vlada je napovedala tudi vzpostavitev neodvisne preiskave, medtem ko je Ciprska policija napovedala kriminalno preiskavo. Eksplozija je uni\xc4\x8dila ve\xc4\x8d hi\xc5\xa1 in po\xc5\xa1kodovala ve\xc4\x8d kot 250 drugih, pri \xc4\x8demer so morali preseliti okoli 150 ljudi._NEWLINE_Zaradi neprimernega ravnanja z eksplozivom je ve\xc4\x8d tiso\xc4\x8d ljudi demonstriralo in zahtevalo odstop predsednika Cipra Dimitrisa Christofiasa. Demonstracije so deloma postale tudi nasilne, tako da je policija uporabila tudi solzivec. Protesti so trajali vse do 13. julija, pri \xc4\x8demer so aretirali 20 protestnikov._NEWLINE_19. julija je minister za zunanje zadeve Cipra, Markos Kyprianou, kot drugi minister odstopil zaradi eksplozije.'